අමුන්

අමුන් පුරාණ ඊජිප්තු දෙවියෙකි. අමෙන්, ආමෙන් යන නම්වලිනුදු හැඳින්වෙන්නේ මෙම දෙවියන් මැ යි. හේ බොහෝ අවස්ථාවල මිනිස් හිසක් සහ මිනිස් සිරුරක් සහිත දෙවියෙකි. සමහර අවස්ථාවල හේ බැටළු හෝ එළු හිසක් ඇත්තෙක් වී. තීබ්ස් නගරයේ උත්තරීතර දෙවියා වූ ඔහුට නිල් පැහැති සමක් ඇත. ග්‍රීකයන් තම සියුස් දෙවියන් නිර්මාණය කර ගත්තේ මේ දෙවියන් ඇසුරිනි. අමෙන් දෙවියන්ගේ හිස මත පිහාටු වලින් සෑදූ හිස්වැස්මක් ඇති අතර සමහර නිරූපණයන් වල එම හිස්වැස්ම මත සූර්ය තැටියක් ද වේ. (හිස්වැස්මේ ස්වාමියා?)

අමෙන්ගේ ප්‍රධාන බිරිඳ වූයේ මුට් දෙවඟන යි. ඔවුන්ගේ පුතු වූයේ චන්ද්‍ර දෙවි ඛොන්සු ය.

අමෙන්ගේ ඉතිහාසය රා විසින් ලෝකය මැවීමේ යුගය දක්වා ඈතට විහිදේ. රා දෙවියන් සිටි බිත්තරය රකිමින් සිටි මුල් දෙවිවරුන් අතරේ ද අමෙන් සිටී. එ කල ඔහුගේ බිරිඳ වූයේ අමුනෙට් ය.  

අමෙන් නවරාජධානි සමයේ වැදැගත්කමින් වැඩි සහ ජනප්‍රිය දෙවියෙක් වී. එ කල රජවරුන්ගේ නම් වලට පවා අමෙන් යන වදන එක් වීම ඊට නිදසුනක් ලෙස ගත හැකි යි. (අමෙන්හොටෙප් III) මහ දෙවි රා ගේ තත්ත්වයටම බලගතු වූ මේ දෙවියන් පසු කලෙක අමෙන්-රා ලෙස ද හැඳින්විණි.

අමෙන් දෙවිගේ හා ඔහුගේ පවුලේ උදවියගේ නිවාසය වූයේ ලෝකයේ ඇති විශාලතම පුරාණ ගොඩනැගිල්ල වන කාර්නැක් දෙවොල යි.

 අමුන්ගේ වේෂ කිහිපයක් 

}}

ප්‍රවර්ගය:පුරාණ ඊජිප්තු දෙවිවරු